Dolwyddelan - Wicipedia

# Dolwyddelan

### Oddi wrth Wicipedia, y gwyddoniadur rhydd.

Dolwyddelan Conwy

Mae Dolwyddelan yn bentref yn Sir Conwy, yn Nyffryn Lledr. Mae ym Mharc Cenedlaethol Eryri. Daw'r enw o Eglwys Santes Gwyddelan, nawddsant y plwyf. Mae'r A470 a Rheilffordd Dyffryn Conwy yn pasio drwy'r pentref.

Yn ymyl y pentref ar glogwyn isel y mae Castell Dolwyddelan, un o gestyll Tywysogion Gwynedd a man geni Llywelyn Fawr yn ôl traddodiad. Yma hefyd y mae Tanycastell, man geni y pregethwr John Jones, Talysarn. Ychydig yn is i lawr y dyffryn ceir safle caer Rufeinig yn Bryn-y-Gefeiliau.

## [golygu] Y Bont Rufeinig

Y Bont Rufeinig, Dolwyddelan

Uwchlaw'r pentref yn rhan uchaf y dyffryn mae hen bont a elwir Y Bont Rufeinig. Dywedir iddi gael ei chodi i gludo'r hen ffordd Rufeinig o Canovium (Caerhun) i Domen y Mur, gwersyll Rufeinig ger Trawsfynydd. Mae ganddi bensaernïaeth anghyffredin iawn, gyda wyth fwa o gerrig anferth, ond ymddengys ei bod yn perthyn i'r cyfnod modern cynnar yn hytrach na'r cyfnod Rhufeinig. Mae'r hen ffordd i fyny'r dyffryn i Flaenau Ffestiniog yn ei chroesi.

## [golygu] Enwogion

- Llywelyn ap Iorwerth - Tywysog Gwynedd a Gogledd Cymru
- Angharad James - bardd
- John Jones, Talysarn - pregethwr o'r 19eg ganrif

Wedi dod o "http://cy.wikipedia.org../../../d/o/l/Dolwyddelan.html"

Categori: Pentrefi Conwy

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- English